[pic] | AZ EURÓPAI KÖZÖSSÉGEK BIZOTTSÁGA |

Brüsszel, 18.1.2008

COM(2008) 15 végleges

1. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

(a Bizottság előterjesztése)

1. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz – Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- a legutóbb az 1995/2006/EK, Euratom tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

Az Európai Bizottság az indokolásban felsorolt okok miatt a 2008. évi általános költségvetés 1. számú előzetes költségvetés-módosítási tervezetét a költségvetési hatóság elé terjeszti.

TARTALOMJEGYZÉK

1. Bevezetés 4

2. Az EU Szolidaritási Alapjának igénybevétele 4

2.1. Egyesült Királyság: 2007. június-júliusi áradások 4

2.2. Finanszírozás 5

3. Végrehajtó ügynökségek a kutatás területén 6

3.1. Az Európai Kutatási Tanács Végrehajtó Ügynöksége (ERCEA) 7

3.2. Kutatási Végrehajtó Ügynökség (REA) 8

4. A Frontex létszámtervének módosítása 9

5. Galileo-program – Igazgatási kiadások 10

6. Rendkívüli helyzetekre vonatkozó kiadások 10

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 12

ÁLTALÁNOS BEVÉTELKIMUTATÁS

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS

Az általános bevételi kimutatást és a szakaszonkénti bontású bevételi és kiadási kimutatást a SEI-BUD-rendszeren keresztül külön továbbítják. Az általános bevételkimutatás és a szakaszonkénti bontású bevételi és kiadási kimutatás angol nyelvű változatát tájékoztatásul mellékletként csatolják a költségvetéshez.

1. BEVEZETÉS

Ez az előzetes tervezet a 2008. évi költségvetés 1. sz. módosításáról a következő elemeket tartalmazza:

- Az EU Szolidaritási Alapjának 162,4 millió EUR értékben történő igénybevétele a kötelezettségvállalási és kifizetési előirányzatokban, az Egyesült Királyságban 2007. júniusban és júliusban pusztító erőteljes vihar következtében.

- A Kutatási Végrehajtó Ügynökség (REA) és Az Európai Kutatási Tanács Végrehajtó Ügynöksége (ERCEA) költségvetésbe való beillesztéséhez szükséges struktúra létrehozása.

- Az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség (Frontex) létszámtervének módosítása.

- A „06 01 04 12 Galileo-program – Igazgatási kiadások” költségvetési jogcím létrehozása a COM(2007) 535 módosított bizottsági javaslat értelmében.

- A „27 01 11 Rendkívüli helyzetekre vonatkozó kiadások” költségvetési jogcímcsoport létrehozása a nyílt válságokhoz kapcsolódó különleges kiadások finanszírozásának lehetővé tétele érdekében. A sort „p.m.” bejegyzéssel látják el.

Csak az EU Szolidaritási Alapjának igénybevétele jár nettó hatással a költségvetésre.

2. AZ EU SZOLIDARITÁSI ALAPJÁNAK IGÉNYBEVÉTELE

2007. június-júliusban, több hullámban bekövetkező, szokatlanul erőteljes esőzéseket követően az Egyesült Királyság különböző részein erős áradások okoztak súlyos károkat. A 2012/2002/EK tanácsi rendelet[3] 4. cikkében megszabott tízhetes határidőn belül az Egyesült Királyság benyújtotta az EU Szolidaritási Alapból történő támogatás iránti kérelmét az áradásokkal kapcsolatban.

A 2012/2002/EK tanácsi rendelet és különösen annak 2., 3. és 4. cikke értelmében a bizottsági szolgálatok alaposan megvizsgálták a kérelmeket. Az Egyesült Királyság által benyújtott, az Európai Unió Szolidaritási Alapjának a 2007. évi áradások miatti igénybevételére irányuló kérelemről a Bizottsághoz intézett közleményt (C/2007/6038) 2007. december 10-én fogadták el.

Az értékelés legfontosabb elemei a következőképpen foglalhatók össze:

2.1. Egyesült Királyság: 2007. június-júliusi áradások

A kérelmet 2007. augusztus 20-án nyújtották be a Bizottságnak, a 2007. június 12-én észlelt első károkat követő 10 hetes határidőn belül. A Bizottság szolgálatainak kérésére a brit hatóságok további információt szolgáltattak, mely 2007. október 26-án érkezett meg.

Bár az áradások az Egyesült Királyság különböző részein (Anglia, Észak-Írország és Wales) több héten keresztül tartottak, a Szolidaritási Alapról szóló rendelet értelmében az esemény mégis egyetlen katasztrófának tekinthető, mivel az Egyesült Királyság területén 2007 nyarán uralkodó kedvezőtlen időjárási viszonyok okozták. A több hullámban bekövetkező, rendkívül súlyos esőzések átáztatták a talajt, melynek következtében súlyos áradások következtek be.

A katasztrófa természeti eredetű. A brit hatóságok összesen 4 612 millió EUR közvetlen kárt állapítottak meg, amely a Szolidaritási Alap 2002-es létrehozása óta a harmadik legnagyobb kárösszeg, amelyet egyetlen katasztrófa okozott. Mivel ez az összeg meghaladja a Szolidaritási Alap igénybevételéhez az Egyesült Királyságra alkalmazandó 3 267 millió EUR (2002-es árakon számítva 3 milliárd EUR) összegű küszöböt, a katasztrófa „jelentős természeti katasztrófának” minősül, következésképp a 2012/2002/EK rendelet elsődleges alkalmazási területébe tartozik. A pénzügyi támogatás kiszámításának alapja a teljes közvetlen kár. A pénzügyi támogatás csak a rendelet 3. cikkében meghatározott szükségintézkedésekre fordítható.

A brit hatóságok nagyon súlyos károkról számoltak be a lakásállományban (több mint 2 milliárd EUR), a vállalkozásoknál (több mint 1 milliárd EUR) és a mezőgazdaságban (több mint 700 millió EUR). Ezenfelül súlyos károk érték az infrastruktúrát, különösen a vízellátás/szennyvízelvezetés, a közlekedés és az oktatás terén. A brit hatóságok által benyújtott kárbecslés megbízhatóságát megerősítette a Közös Kutatóközpont által készített mintavételes felmérés, amely többek között műholdas felvételek adataira is támaszkodott.

A brit hatóságok a 2012/2002/EK rendelet 3. cikkének (2) bekezdése szerinti támogatható szükségintézkedések költségét 356,7 millió euróra becsülték és intézkedéstípusokra bontották. A brit hatóságoktól származó információk alapján nyilvánvaló, hogy a támogatható intézkedések tényleges költsége mindenképpen messze meghaladja a Szolidaritási Alap által nyújtható támogatást. A ténylegesen az Alap által finanszírozandó intézkedéstípusokat a végrehajtási megállapodás világosan meghatározza majd.

A brit hatóságok közlése szerint az érintett régiókban az áradással kapcsolatos célok finanszírozására igénybe veszik a strukturális alapok 2000–2006-os programjait is.

A brit hatóságok megerősítették, hogy a fent említett támogatható intézkedésekre nincsen biztosítási fedezet.

Következésképpen, a fent kifejtett okokból a Bizottság javasolja a „jelentős katasztrófának” minősülő 2007. júniusi és júliusi áradásokhoz kapcsolódó brit kérelem elfogadását és a Szolidaritási Alap igénybevételét.

2.2. Finanszírozás

A Szolidaritási Alap rendelkezésére álló éves teljes keret 1 milliárd EUR. 2008-ban még nem különítettek el forrásokat korábbi kérelmekre, így a rendelkezésre álló összeg 1 milliárd EUR.

Mivel az Alap létrehozásának meghatározó oka a szolidaritás, a Bizottság azt az álláspontot képviseli, hogy az Alap támogatásait progresszív alapon kell nyújtani. Ez azt jelenti, hogy a korábbi gyakorlatnak megfelelően a küszöbértéket (a GNI 0,6 %-a vagy 3 milliárd EUR 2002-es árakon, a kettő közül az alacsonyabbik) túllépő kárrész magasabb támogatásban részesül, mint a küszöbérték alatti kárrész. A múltban a jelentős katasztrófákra elkülönített támogatások meghatározására alkalmazott ráta a küszöbérték alatt a teljes közvetlen kár 2,5 %-a, a küszöbérték felett a teljes közvetlen kár 6 %-a volt. Erre az esetre javasoljuk ugyanezen százalékok alkalmazását.

A Bizottság javaslata az Alapból történő segély odaítélése tekintetében a kérelmezők által szolgáltatott információn alapul, és a következőket tartalmazza:

(EUR) |

Közvetlen kár | Küszöbérték | 2,5 %-on alapuló összeg | 6 %-on alapuló összeg | A javasolt támogatás teljes összege |

Egyesült Királyság/2007. június-júliusi áradások | 4 612 000 000 | 3 266 629 000 | 81 665 725 | 80 722 260 | 162 387 985 |

Összesen | 162 387 985 |

A 2012/2002/EK rendelet 4. cikkének (2) bekezdésében előírtak szerint ezen összeg lehetővé teszi, hogy az utolsó negyedévben az Európai Unió Szolidaritási Alap eszközeinek legalább 25 %-a rendelkezésre álljon.

3. VÉGREHAJTÓ ÜGYNÖKSÉGEK A KUTATÁS TERÜLETÉN

Az EK-Szerződés 166. cikkével összhangban az Európai Parlament és a Tanács a 2006. december 18-i 1982/2006/EK határozat útján elfogadta az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramját (2007–2013) (a továbbiakban: a keretprogram). Ezt követően a Tanács 2006. december 19-én elfogadta a „Kapacitások”, „Együttműködés”, „Ötletek” és „Emberek” egyedi programokat a kutatási, technológiafejlesztési és demonstrációs tevékenységek terén (a továbbiakban: az egyedi programok).

A keretprogram az „Ötletek” egyedi program végrehajtásának eszközeként létrehozza az Európai Kutatási Tanácsot (EKT). A Bizottság 2007. február 2-i 2007/134/EK határozatával létrehozta az Európai Kutatási Tanácsot és a tudományos tanácsot, valamint bejelentette, hogy végrehajtó hivatal formájában célzott végrehajtó struktúrát hoz létre. A végrehajtó hivatalok szabályozó bizottságának tanácsát kikérve és a költségvetési hatóság tájékoztatása után a Bizottság 2007. december 14-én elfogadta az 58/2003/EK tanácsi rendelet alkalmazásában a felderítő kutatás területén az „Ötletek” közösségi egyedi program igazgatásával megbízott „Az Európai Kutatási Tanács Végrehajtó Ügynöksége” létrehozásáról szóló C/2007/6268 határozatot.

A keretprogrammal kapcsolatos javaslataiban a Bizottság bejelentette, hogy „saját felelősségi körén belül eljárva kiszervezni szándékozik azokat a tevékenységeket, amelyek nagyszámú kis műveletet eredményeznek. Egy végrehajtó hivatal fogja kezelni nevezetesen a kkv-kat támogató Marie Curie-cselekvéseket, valamint a más kutatási projektekhez kapcsolódó ügyviteli feladatokat, beleértve az együttműködésen alapuló kutatási projekteket”.

A végrehajtó hivatalok szabályozó bizottságának kilencedik ülésére 2007. november 14-én került sor. A bizottság kedvező véleményt adott az 58/2003/EK tanácsi rendelet alkalmazásában a kutatás területén az „Emberek”, a „Kapacitások” és az „Együttműködés” közösségi egyedi programok egyes területeinek igazgatásával megbízott Kutatási Végrehajtó Ügynökség létrehozásáról és az 58/2003/EK tanácsi rendelet alkalmazásában a felderítő kutatás területén az „Ötletek” közösségi egyedi program igazgatásával megbízott „Az Európai Kutatási Tanács Végrehajtó Ügynöksége” létrehozásáról szóló bizottsági határozatok tervezeteivel kapcsolatban.

Az ülés eredményéről az Európai Parlament költségvetési bizottságát is tájékoztatták, amely 2007. november 27-i ülésén szintén kedvező véleményt adott.

A Bizottság 2007. december 14-én elfogadta az 58/2003/EK tanácsi rendelet alkalmazásában a kutatás területén az „Emberek”, a „Kapacitások” és az „Együttműködés” közösségi egyedi programok egyes területeinek igazgatásával megbízott Kutatási Végrehajtó Ügynökség létrehozásáról szóló C/2007/6262 határozatot.

A jelen javaslat célja, hogy létrehozza a két ügynökség támogatásához kapcsolódó költségvetési jogcímeket:

08 01 04 30 Az Európai Kutatási Tanács Végrehajtó Ügynöksége

08 01 04 31 Kutatási Végrehajtó Ügynökség

A két új költségvetési tétel létrehozásához nem kapcsolódnak kiegészítő előirányzatok. Az előirányzatokat a kapcsolódó szakpolitikai területek támogatási kiadásaihoz kapcsolódó költségvetési tételekből vonják le.

02 01 05 A vállalkozáspolitika területén végzett kutatási tevékenységekre vonatkozó támogatási kiadások

06 01 05 Az energiaügyi és közlekedési politika területén végzett tevékenységekre vonatkozó támogatási kiadások

08 01 05 A kutatás területén végzett tevékenységekre vonatkozó támogatási kiadások

09 01 05 Az Információs társadalom és média szakpolitikai terület kutatási tevékenységeire vonatkozó támogatási kiadások

Az ügynökségek létrehozásából eredő megtakarítások a kapcsolódó programterületek működési előirányzatait növelik. Ily módon 2008-ban a következő területek működési előirányzatai növekednek:

02 04 01 01 Űrkutatás

02 04 01 02 Biztonságpolitikai kutatás

08 10 01 Ötletek

3.1. Az Európai Kutatási Tanács Végrehajtó Ügynöksége (ERCEA)

A Bizottság javasolja, hogy 2008-ra a 08 01 04 30. költségvetési tétel kötelezettségvállalási és kiadási előirányzataira különítsenek el 19 994 000 eurót. Ezzel az összeggel csökkentik a 08 01 05 költségvetési tételt. Ennek részletezése:

Költségvetési tétel | Megnevezés | Érték (euróban) | Megjegyzések |

08 01 05 01 | A kutatási munkatársakkal kapcsolatos kiadások | 1 591 000 | A Bizottságtól kirendelt 20 tisztviselő |

08 01 05 03 | A kutatással kapcsolatos egyéb igazgatási kiadások | 18 403 000 | Egyéb személyzet, az „Ötletek” egyedi programhoz kapcsolódó feladatokra irányuló ERCEA infrastrukturális és igazgatási kiadások |

Összesen | 19 994 000 |

A számítás alapját a 2007. évi személyzeti költségek képezik, amelyeket évi 2 %-kal indexálnak. A 2007. évi egységköltség a következőképpen alakult: ideiglenes személyzet: 0,117 millió EUR; szerződéses személyzet: 0,063 millió EUR; kirendelt nemzeti szakértők: 0,068 millió EUR. A 2008. évi költségek az ERCEA személyzetének nyolc hónapon keresztül mutatott átlagos jelenlétén alapulnak.

Az ERCEA által átvállalt feladatok eredményeképpen várhatóan 84 085 000 EUR összegű megtakarítás keletkezik a 2008–2013 közötti időszakban. A Bizottság javasolja, hogy 2008-ra a 08 10 01 – Ötletek költségvetési tétel működési előirányzatait 3 619 000 euróval növeljék, és ugyanezzel az összeggel csökkentsék a 08 01 05 – A kutatás területén végzett tevékenységekre vonatkozó támogatási kiadások költségvetési tételt.

Költségvetési tétel | Megnevezés | Érték (euróban) |

08 10 01 | Ötletek | 3 619 000 |

08 01 05 | A kutatás területén végzett tevékenységekre vonatkozó támogatási kiadások | -3 619 000 |

3.2. Kutatási Végrehajtó Ügynökség (REA)

A Bizottság javasolja, hogy 2008-ra a 08 01 04 31. költségvetési tétel kötelezettségvállalási és kiadási előirányzataira különítsenek el 14 601 000 eurót. Ezzel az összeggel csökkentik a 02 01 05, 06 01 05, 08 01 05 és a 09 01 05 költségvetési tétel alatt szereplő összegeket. Ennek részletezése:

Költségvetési tétel | Megnevezés | Érték (euróban) | Megjegyzések |

02 01 05 01 | A kutatási munkatársakkal kapcsolatos kiadások | 60 000 | A Bizottságtól kirendelt 1 tisztviselő |

02 01 05 03 | A kutatással kapcsolatos egyéb igazgatási kiadások | 1 809 000 | Egyéb személyzet, az „Együttműködés” egyedi program vállalkozáspolitikai szakterületéhez kapcsolódó feladatokra irányuló REA infrastrukturális és igazgatási kiadások |

06 01 05 03 | A kutatással kapcsolatos egyéb igazgatási kiadások | 256 000 | Egyéb személyzet, az „Együttműködés” egyedi program energia- és közlekedéspolitikai szakterületéhez kapcsolódó feladatokra irányuló REA infrastrukturális és igazgatási kiadások |

08 01 05 01 | A kutatási munkatársakkal kapcsolatos kiadások | 715 000 | A Bizottságtól kirendelt 12 tisztviselő |

08 01 05 02 | Külső kutatási munkatársak | 64 000 | Az előirányzat a REA által átvállalt feladatok eredményeképpen törölt két szerződéses alkalmazott szerződéséhez kapcsolódik |

08 01 05 03 | A kutatással kapcsolatos egyéb igazgatási kiadások | 10 771 000 | Egyéb személyzet, a „Kapacitások”, az „Együttműködés” és az „Emberek” egyedi program kutatáspolitikai szakterületéhez kapcsolódó feladatokra irányuló REA infrastrukturális és igazgatási kiadások |

09 01 05 03 | A kutatással kapcsolatos egyéb igazgatási kiadások | 926 000 | Egyéb személyzet, az „Együttműködés” és a „Kapacitások” egyedi program információs társadalom és médiapolitikai szakterületéhez kapcsolódó feladatokra irányuló REA infrastrukturális és igazgatási kiadások |

Összesen | 14 601 000 |

A számítás alapját a 2007. évi személyzeti költségek képezik, amelyeket évi 2 %-kal indexálnak. A 2007. évi egységköltség a következőképpen alakult: ideiglenes személyzet: 0,117 millió EUR; szerződéses személyzet: 0,063 millió EUR; kirendelt nemzeti szakértők: 0,068 millió EUR. A 2008. évi költségek a REA személyzetének hat hónapon keresztül mutatott átlagos jelenlétén alapulnak.

A REA által átvállalt feladatok eredményeképpen várhatóan 76 571 000 EUR összegű megtakarítás keletkezik a 2008–2013 közötti időszakban. A Bizottság javasolja, hogy 2008-ra a 02 04 01 01 – Űrkutatás költségvetési tétel működési előirányzatait növeljék 3 672 000 euróval, a 02 04 01 02 – Biztonságpolitikai kutatás költségvetési tételét pedig 3 327 000 euróval, a 02 01 05 – Vállalkozáspolitika területén végzett kutatási tevékenységekre vonatkozó támogatási kiadások költségvetési tétel előirányzatait pedig csökkentsék 6 999 000 euróval:

Költségvetési tétel | Megnevezés | Érték (euróban) |

02 04 01 01 | Űrkutatás | 3 672 000 |

02 04 01 02 | Biztonságpolitikai kutatás | 3 327 000 |

02 01 05 01 | A kutatási munkatársakkal kapcsolatos kiadások | -3 340 000 |

02 01 05 02 | Külső kutatási munkatársak | -1 700 000 |

02 01 05 03 | A kutatással kapcsolatos egyéb igazgatási kiadások | -1 959 000 |

4. A FRONTEX LÉTSZÁMTERVÉNEK MÓDOSÍTÁSA

A költségvetési hatóság 2008-ra további 30 millió eurót különített el (2,8 millió eurót az igazgatási, valamint 27,2 millió eurót a működési kiadásokra) az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség (Frontex) számára. Ez a Bizottság által benyújtott 2008. évi előzetes költségvetési tervezethez képest 79 %-os növekedést jelent.

Ennek eredményeképpen a Frontex módosította 2008. évi munkaprogramját, amelyet 2007. november 12-én megküldött az igazgatótanácsnak. A kiegészítő előirányzatok jelentősen megnövelik az ügynökség munkaterhét. A jelenlegi létszám nem elégséges a megnövekedett és meghosszabbított operatív tevékenységek ellátására. Annak érdekében, hogy a Frontex képes legyen megfelelően ellátni a módosított munkaprogramban szereplő feladatait, módosítani kell a 2008. évi létszámtervet.

Ezen okból kifolyólag a Bizottság azt javasolja, hogy a 2008. évi létszámtervben szereplő 69 álláshelyet 94 álláshelyre növeljék a Frontex igazgatótanácsának 2007. szeptember 20-i (–1 AD9; +1 AD8) és november 7-i (+25 álláshely) határozata alapján. A kiegészítő személyzet többnyire operatív feladatokat lát majd el (17 személy). A javasolt változtatások eredményeképpen nem keletkezik további kiadás, így a kapcsolódó kiegészítő igazgatási előirányzatokat már engedélyezték a 2008. évi költségvetésben.

5. GALILEO-PROGRAM – IGAZGATÁSI KIADÁSOK

Az európai műholdas rádiónavigációs programok (EGNOS és Galileo) végrehajtásának folytatásáról szóló európai parlamenti és tanácsi rendelet (COM(2007) 535 végleges) elfogadására irányuló módosított javaslat új költségvetési tételt hozott létre az igazgatási kiadások számára. Ezt a tételt azonban a 2008. évi előzetes költségvetési tervezet még nem tartalmazta, és a költségvetési eljárás során sem hozták létre.

Ennélfogva a Bizottság javasolja a 06 01 04 12 – Galileo-program – Igazgatási kiadások költségvetési tétel létrehozását. E költségvetési tétel kötelezettségvállalási és kifizetési előirányzataihoz egyaránt 2 millió eurót jegyeznek be, amelyet a 06 02 10 – Galileo-program költségvetési tételből helyeznek át.

A rendszertulajdonos EU nevében az Európai Bizottság feladata lesz annak biztosítása, hogy az EU politikai és nemzetközi kötelezettségvállalásait végrehajtsák, valamint meghatározzák és elfogadják a rendszer általános jellemzőit és követelményeit. A kiépítési szakaszban a Bizottság feladata a program valamennyi szintjére vonatkozóan átfogó kockázatkezelési struktúra alkalmazása, és strukturális intézkedések megtétele a kockázatok felismerése, ellenőrzése, mérséklése és felügyelete érdekében.

A Bizottság létrehozza az ehhez szükséges megfelelő eszközöket, és biztosítja a feladatok elvégzéséhez szükséges források rendelkezésre állását, különösen a segítségnyújtás terén. Ennélfogva az Európai Bizottság a projektmenedzsment, az űrrel kapcsolatos mérnöki tudományok, a pénzügy és a technológiamarketing területén vezető szakemberek tanácsadását veszi igénybe, akik a program független bírálóiként lépnek fel.

6. RENDKÍVÜLI HELYZETEKRE VONATKOZÓ KIADÁSOK

A Bizottság üzletmenet-folytonossági tervet dolgozott ki, amelynek célja, hogy jelentős zavar esetén is biztosítsa szolgálatainak zavartalan működését. Ennek megfelelően eljárásokat dolgoztak ki a sürgős kiadások lehetővé tételére és felgyorsítására (és a források összegyűjtésének folytatására), amelyek ugyanakkor tiszteletben tartják az Európai Közösségek általános költségvetésére alkalmazandó költségvetési rendeletben és az annak végrehajtására vonatkozó szabályokban meghatározott előírásokat.

Nyílt válságokhoz kapcsolódó kiadások esetén azonban előfordulhat, hogy a Bizottságnak sürgősen finanszíroznia kell a normál igazgatási költségvetésben nem szereplő különleges kiadásokat.

Ennélfogva a Bizottság javasolja, hogy a költségvetés III. szakaszában hozzanak létre egyetlen, különleges költségvetési tételt, 27 01 11 – Rendkívüli helyzetekre vonatkozó kiadások címmel, amely a költségvetésben egyéb helyen jóvá nem hagyott igazgatási kiadások valamennyi típusát fedezné.

Mivel a Bizottság igazgatási költségvetése már a válsághelyzetben előforduló kiadások majdnem összes típusát tartalmazza, az új tétel alatt csak az alábbi kiadások szerepelnének: i. a válság alatt fizetik ki; ii. nem sorolható egyéb létező igazgatási tétel alá; és iii. a válság végetértével azonnal tájékoztatják a költségvetési hatóságot a kiadás pontos természetéről.

Az ilyen kiadásnak a Bizottság általános igazgatási költségvetésére gyakorolt várhatóan mellékes jellegét, valamint feltételes természetét tekintve a Bizottság úgy ítéli meg, hogy a javasolt költségvetési tételbe elegendő „p.m” megjegyzést tenni.

A szükségesnek bizonyuló összegeket a „Költségvetés” cím 27 01 02 19 – „Egyéb igazgatási kiadások — Nem központosított igazgatás” tételéből vezetik át ebbe a tételbe. Amennyiben a szükséges összegek meghaladnák az e költségvetési tétel alatt rendelkezésre álló előirányzatokat, a Bizottság benyújtja a szükséges átvezetési javaslatot a költségvetési hatóságnak.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret fejezet/alfejezet | 2008. évi pénzügyi keret | 2008. évi költségvetés | 1/2008. sz. előzetes költségvetés-módosítási tervezet | 2008. évi költségvetés + 1/2008 sz. költségvetés-módosítás |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Kohézió a növekedésért és foglalkoztatásért |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | Összesen | 57 275 000 000 | |57 963 941 445 | 50 324 204 626 | | |57 963 941 445 | 50 324 204 626 | | Mozgástér[4] | | |-188 941 445 | | | |-188 941 445 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: piachoz kapcsolódó kiadások és közvetlen kifizetések |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | Összesen | 58 800 000 000 | |55 041 123 496 | 53 177 320 053 | | |55 041 123 496 | 53 177 320 053 | | Mozgástér | | |3 758 876 504 | | | |3 758 876 504 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |747 000 000 | |728 034 000 |533 196 000 | | |728 034 000 |533 196 000 | |3b. Uniós polgárság |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | Összesen | 1 362 000 000 | |1 342 877 000 | 1 241 449 006 | 162 387 985 | 162 387 985 | 1 505 264 985 | 1 403 836 991 | | Mozgástér[5] | | |19 123 000 | | | |19 123 000 | | | 4. AZ EU MINT GLOBÁLIS PARTNER[6] | 7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Mozgástér | | | -70 000 000 | | | | -70 000 000 | | | 5. IGAZGATÁS[7] | 7 380 000 000 | |7 283 860 235 | 7 284 420 235 | | |7 283 860 235 | 7 284 420 235 | | Mozgástér | | | 173 139 765 | | | | 173 139 765 | | | 6. ELLENTÉTELEZÉS | 207 000 000 | |206 636 292 | 206 636 292 | | |206 636 292 | 206 636 292 | | Mozgástér | | | 363 708 | | | | 363 708 | | | ÖSSZESEN | 132 026 000 000 | 129 681 000 000 | 129 149 656 468 | 120 346 758 612 | 162 387 985 | 162 387 985 | 129 312 044 453 | 120 509 146 597 | | Mozgástér | | |3 692 561 532 | 9 650 459 388 | | |3 692 561 532 | 9 650 459 388 | |

[1] HL L 390., 2006.12.30., 1. o.

[2] HL L 248., 2002.9.16., 1. o.

[3] A Tanács 2012/2002/EK rendelete (2002. november 11.) az Európai Unió Szolidaritási Alapjának létrehozásáról (HL L 311., 2002.11.14.).

[4] Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGF).

[5] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak megfelelően (HL C 139., 2006.6.14.).

[6] A 4. fejezet 2008-as fennmaradó mozgástere nem veszi figyelembe a sürgősségi segélyre képzett tartalékot.

[7] Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 77 millió eurós hozzájárulás erejéig.